CELEX: 32011D0395
Language: ro
Date: 2011-07-01 00:00:00
Title: 2011/395/UE: Decizia de punere în aplicare a Comisiei din 1 iulie 2011 de abrogare a Deciziei 2006/241/CE privind anumite măsuri de protecție cu privire la unele produse de origine animală, cu excepția produselor pescărești, originare din Madagascar [notificată cu numărul C(2011) 4642]  Text cu relevanță pentru SEE

5.7.2011   
            
            
               RO
            
            
               Jurnalul Oficial al Uniunii Europene
            
            
               L 176/50
            
         DECIZIA DE PUNERE ÎN APLICARE A COMISIEI
   din 1 iulie 2011
   de abrogare a Deciziei 2006/241/CE privind anumite măsuri de protecție cu privire la unele produse de origine animală, cu excepția produselor pescărești, originare din Madagascar
   [notificată cu numărul C(2011) 4642]
   (Text cu relevanță pentru SEE)
   (2011/395/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 22 alineatul (6),
   întrucât:
   
               (1)
            
            
               Decizia 2006/241/CE a Comisiei din 24 martie 2006 privind anumite măsuri de protecție cu privire la unele produse de origine animală, cu excepția produselor pescărești, originare din Madagascar (2) prevede interzicerea de către statele membre a importurilor în Uniune de produse de origine animală, cu excepția produselor pescărești, a melcilor și a guano, originare din Madagascar.
            
         
               (2)
            
            
               Importurile de produse de origine animală sunt reglementate de o serie de acte juridice ale Uniunii, precum Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (3) și Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulament privind subprodusele de origine animală) (4).
            
         
               (3)
            
            
               Legislația actuală a Uniunii privind importurile de produse de origine animală garantează faptul că doar produsele de origine animală care respectă legislația respectivă pot fi importate în Uniune din Madagascar.
            
         
               (4)
            
            
               Prin urmare, Decizia 2006/241/CE nu mai este necesară și ar trebui abrogată.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Decizia 2006/241/CE se abrogă.
   Articolul 2
   Prezenta decizie se adresează statelor membre.
   
      Adoptată la Bruxelles, 1 iulie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 24, 30.1.1998, p. 9.
   
      (2)  JO L 88, 25.3.2006, p. 63.
   
      (3)  JO L 18, 23.1.2003, p. 11.
   
      (4)  JO L 300, 14.11.2009, p. 1.